Omnis verður einn stærsti endursöluaðili Símans Síminn og upplýsingafyrirtækið Omnis , sem hefur starfssvæði sitt á Vesturlandi og Reykjanesi , hafa gert með sér samstarfssamning um að Omnis verði nýr endursöluaðili Símans á Akranesi , í Borgarnesi og Reykjanesbæ . “ Omnis er ört vaxandi upplýsingafyrirtæki sem mun koma til með að verða einn af stærstu endursöluaðilum Símans . Föstudaginn 24. október hefst samstarfið formlega og er fólki velkomið að koma í verslanir Omnis og kynna sér þessar nýjungar í þjónustunni . Omnis býður gestum og gangandi , sem kíkja við , að taka þátt í happadrætti og eiga kost á að vinna til veglegra vinninga , ” segir í fréttatilkynningu frá fyrirtækjunum . Omnis kemur til með að selja áskriftir fyrir Símann í heimasíma , GSM og 3G . Þá verður einnig hægt að kaupa áskriftir í Sjónvarp Símans hjá Omnis , ADSL áskriftir sem og 3G netlykla . Sjá nánar viðtal við Eggert Herbertsson , framkvæmdastjóra Omnis í Skessuhorni sem kemur út á morgun .